**Р Е П У Б Л И К А Б Ъ Л Г А Р И Я**

 **ОКРЪЖЕН СЪД –ВИДИН**

 **РАЙОНЕН СЪД – КУЛА**

**АДМИНИСТРАТИВЕН СЪД-ВИДИН РАЙОНЕН СЪД – БЕЛОГРАДЧИК**

****

**Административен съд-Видин, Окръжен съд-Видин, Районен съд-Кула**

**и Районен съд-Белоградчик обявяват**

**областен конкурс за приказка и рисунка**

**„Твоите най-важни права и отговорности като дете“**

*Конкурсът е в изпълнение на Образователната програма на ВСС - „Съдебната власт – информиран избор и гражданско доверие. Отворени съдилища и прокуратури“*

Имаш талант на разказвач? Рисуваш ли? Сега е твой ред! Участвай в конкурса за авторска детска приказка и рисунка или сподели за него, за да достигне до повече приказни творци.

**ЦЕЛ НА КОНКУРСА:**

Да провокира малки и големи да опознаят образователния филм „Твоите най-важни права и отговорности като дете“ и да го интерпретират през призмата на своето съзнание, създавайки авторска детска приказка и рисунка по темата.

Създаване на илюстриран сборник с написаните от учениците истории, които ще бъдат в помощ на най-малките.

**ОБЩИ УСЛОВИЯ: Допуска се индивидуално и групово участие.**

1. В конкурса могат да участват малки и големи творци от 1. до 12. клас на всички училища в област Видин.
2. Всеки участник/екип от участници може да се включи с една творба - приказка, комикс или рисунка, създадени специално за конкурса.
3. Допуска се екипът от участници да създаде комбинация от приказка и рисунка/компютърна рисунка.

***Избери едно/няколко от твоите най-важни права и отговорности като дете и създай история/ рисунка!***

****

****

**РАЗДЕЛИ:**

***ПЪРВИ РАЗДЕЛ - конкурс за ПРИКАЗКА***

**Критерии:**

Обем до ТРИ компютърни страници, формат А4, шрифт TIMES NEW ROMAN 12. Всяка творба трябва да съдържа следната информация: трите имена на автора, възраст, клас, училище, точен адрес с пощенски код, телефон, e-mail.

Приказките се изпращат на e-mail адрес: acvidin.press@abv.bg .

***ВТОРИ РАЗДЕЛ – конкурс за РИСУНКА/КОМПЮТЪРНА РИСУНКА***

**РИСУНКА**

**Критерии:**

Рисунка по тематиката на конкурса с размери 35 х 50 см. Разрешава се използването на всякаква техника и средства – акварел, темперни бои, пастели , графика, молив и др. Рисунките не трябва да са гледани /копирани/ от списание, картички и илюстровани книги. На гърба на всяка рисунка е необходимо да бъдат отбелязани четливо: трите имена на автора, възраст, клас, училище, точен адрес с пощенски код, телефон, e-mail.

ТВОРБИТЕ се изпращат*:*

* за ученици от Видин - ул.„Цар Симеон Велики“ № 3, регистратура на Административен съд-Видин
* за ученици от Кула - Районен съд – Кула: ул. „Иван Кръстев“ №1
* за ученици от Белоградчик - Районен съд – Белоградчик: ул. „Княз Борис І“ №45

 **КОМПЮТЪРНА РИСУНКА**

**Критерии:**

1. Да са изработени на графична програма по избор;

2. Да не се вмъкват готови обекти или картинки;

3. Да са нарисувани със свободна ръка с инструментите за рисуване на графични редактори;

Компютърна рисунка се изпращана имейл: acvidin.press@abv.bg, с разширение на файла - JPEG, PDF или PNG, с прикачена към нея информация: заглавие, трите имена на автора; възраст; наименование на училището, клас, адрес, имейл и името на програмния продукт, с който е създадена творбата.

Участниците от всички училища в област Видин се разпределят в три възрастови групи:

* Първа група - І – ІV клас
* Втора група - V - VІІ клас
* Трета група - VІІІ - ХІІ клас

**Отличените участници, от трите възрастови групи в двата раздела на конкурса, ще получат УДОСТОВЕРЕНИЯ ЗА УЧАСТИЕТО СИ И МАТЕРИАЛНИ НАГРАДИ.**

**Краен срок за получаване на материалите: 04 юни 2023 г.**

**Церемонията по награждаването на класираните участници ще се състои на 23 юни 2023 г.**

**Мястото и часът на събитието ще бъдат съобщени своевременно.**

**Ще се свържем допълнително с участниците, които свършват училище преди датата на церемонията!**

Конкурсните материали не се връщат и остават собственост на фонда на съдилищата. Те ще се използват за популяризиране на *Образователната програма на ВСС - „Съдебната власт – информиран избор и гражданско доверие. Отворени съдилища и прокуратури“ и* дейностите Административен съд-Видин, Окръжен съд-Видин, Районен съд-Кула и Районен съд-Белоградчик и ВСС.

***За улеснение в създаването на приказка и рисунка***!

Полезни материали на страницата на Административен съд-Видин, раздел „Инициативи и събития“, рубрика [„Нека говорим“](https://vidin-adms.justice.bg/bg/19559) , както и в страниците на другите съдилища.

Линк: [Образователен филм „Твоите най-важни права и отговорности като дете.“](https://youtu.be/FH-abiOxA58)

Линк: [Образователен филм „Твоите най-важни права и отговорности като дете.“ за най-малките.](https://youtu.be/oA9HwxDWapM)

Участието в конкурса е доброволно, след предварително запознаване с регламента от учениците и техните родители. Уведомяваме Ви, че снимки или видеозаписи, включващи участници в инициативата, могат да бъдат публикувани с нетърговска цел на интернет страниците на съдилища, страницата на ВСС, както и във Фейсбук страницата ВСС.

Информираме Ви, че личните данни на участниците в Областния конкурс „Твоите най-важни права и отговорности като дете“-2023 ще бъдат обработени и използвани единствено за целите, задачите и осъществяването на настоящия конкурс, съгласно изискванията на Закона за защита на личните данни, във връзка с употребата и прилагането на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и в съответствие с Вътрешните правила на трите съдилища.

 **За допълнителна информация:** Връзки с обществеността на Административен съд-Видин и съдебен район Видин – Таня Кръстева- тел. 094/989725; 0884831222, e-mail:acvidin.press@abv.bg